Primera mort a l’hospital de Sabadell durant la pandèmica del nou coronavirus, el Covid-19. Segons ha informat l’ajuntament de Badia, es tracta d’un jove de 21 anys resident al municipi vallesà, amb “condicionants de salut predisponents de risc”. És el primer mort conegut per Covid-19 al Parc Taulí.

L’ajuntament de Badia ha lamentat en una piulada “enormement” la informació, transmet el seu condol a la família i es posa a la seva disposició. El consistori vallesà demana a tothom extremar les precaucions i ser responsables per reduir al mínim el risc de contagi. Fins ara han mort a Catalunya 82 persones, totes amb patologies prèvies, segons ha informat el departament de Salut aquest dijous al vespre. Hi ha 98 persones greus i aquest dijous s’han presentat 568 nous casos, 3.270 en total. Hi ha 384 professionals sanitaris afectats pel coronavirus.

Segons han confirmat fonts del Parc Taulí a aquest digital, ara mateix hi ha 90 professionals de l’hospital de Sabadell en aïllament domiciliari.

Foto portada: l’hospital de Sabadell, en una imatge d’arxiu. Autor: David B.